cometadata/datacite-titles-descriptions-related-identifiers huggingface dataset:
DOI: 10.14457/tu.the.2018.984
title: กลยุทธ์การสื่อสารเพื่อการส่งเสริมอีสปอร์ตของสมาคมกีฬาอีสปอร์ตแห่งประเทศไทย

description: วิทยานิพนธ์เล่มนี้มุ่งศึกษาการใช้กลยุทธ์การสื่อสารเพื่อการส่งเสริมอีสปอร์ตของสมาคมกีฬาอีสปอร์ตแห่งประเทศไทย ว่าสมาคมกีฬาอีสปอร์ตแห่งประเทศไทยใช้กลยุทธ์การสื่อสารแบบใดในการสื่อสารเพื่อให้เกิดการส่งเสริมอีสปอร์ตในประเทศไทย โดยใช้การสัมภาษณ์เชิงลึกคณะกรรมการสมาคมกีฬาอีสปอร์ตแห่งประเทศไทยและการวิเคราะห์ตัวบทสื่อที่ผลิตเองของสมาคมกีฬาอีสปอร์ตแห่งประเทศไทยและสื่อมวลชนเป็นเครื่องมือในการวิจัยการวิจัยพบว่า สมาคมกีฬาอีสปอร์ตแห่งประเทศไทยดำเนินการสื่อสารตามขั้นตอนการดำเนินงานประชาสัมพันธ์ โดยพบปัญหากลุ่มเป้าหมายที่เป็นเด็ก เยาวชน ผู้ปกครอง และหน่วยงานภาครัฐขาดความรู้ความเข้าใจและทัศนคติด้านนิยามความหมายของอีสปอร์ต และหน้าที่รับผิดชอบของสมาคมกีฬาอีสปอร์ตแห่งประเทศไทย จึงวางแผนดำเนินการสื่อสารกับกลุ่มเป้าหมายว่าอีสปอร์ตแตกต่างจากการเล่นเกม และหน้าที่รับผิดชอบของสมาคมกีฬาอีสปอร์ตแห่งประเทศไทยคือการจัดการแข่งขันเพื่อคัดเลือกและดูแลนักกีฬาอีสปอร์ตทีมชาติเท่านั้น โดยใช้กลยุทธ์การสร้างบุคคลต้นแบบทางการกีฬา กลยุทธ์การใช้สื่อที่ผลิตเอง และกลยุทธ์การสร้างสื่อมวลชนสัมพันธ์ พร้อมดำเนินการสื่อสารด้วยการสร้างให้นักกีฬาอีสปอร์ตที่มีคุณสมบัติที่เหมาะสมเป็นบุคคลต้นแบบผ่านการนำเสนอข่าวการแข่งขันที่แสดงถึงอุดมการณ์ความเป็นโลก-ชาติ-ท้องถิ่นและอุดมการณ์ชัยชนะและความสำเร็จ และสร้างให้ผู้ที่เคยมีประสบการณ์ติดเกมเป็นบุคคลต้นแบบที่ผิดพลาดที่สามารถเปลี่ยนแปลงตัวเองได้ รวมทั้งนำเสนอภารกิจของสมาคมกีฬาอีสปอร์ตแห่งประเทศไทยในฐานะหน่วยงานภาครัฐที่ได้รับการยอมรับผ่านสื่อที่ผลิตเองเพื่อสร้างความรู้ความเข้าใจและทัศนคติด้านนิยามความหมายอีสปอร์ตและหน้าที่รับผิดชอบของสมาคมกีฬาอีสปอร์ตแห่งประเทศไทย จากการดำเนินการสื่อสารข้างต้นพบว่าสื่อมวลชนส่วนใหญ่มีการเปลี่ยนแปลงเนื้อหาการนำเสนอที่ตรงตามวัตถุประสงค์ของการสื่อสารของสมาคมกีฬาอีสปอร์ตแห่งประเทศไทย
DOI: 10.14457/tu.the.2018.985
title: กลยุทธ์การสื่อสารการวิ่งเพื่อการเคลื่อนไหวทางสังคม: กรณีศึกษา โครงการก้าวคนละก้าว

description: การศึกษาวิจัยนี้เป็นงานวิจัยเชิงคุณภาพ (Qualitative Research) เลือกศึกษาเฉพาะกรณี (case studies) จากกลุ่มตัวอย่างคือ โครงการก้าวคนละก้าว โดยใช้วิธีการเก็บข้อมูล คือ การวิเคราะห์ตัวบท (Textual Analysis) ของโครงการก้าวคนละก้าวที่ปรากฏในช่องทางสื่อโซเชียลมีเดีย (Social Media) วัตถุประสงค์ของการวิจัยคือ เพื่อศึกษากลยุทธ์สื่อสารผ่านโครงการก้าวคนละก้าวและศึกษากระบวนการการสื่อสารเพื่อการเคลื่อนไหวทางสังคมผ่านโครงการก้าวคนละก้าว โดยใช้วิธีการสัมภาษณ์เชิงลึก (in-depth interview) ร่วมกับการสัมภาษณ์พูดคุยแบบไม่เป็นทางการ (Informal interview) จากกลุ่มผู้ให้ข้อมูลหลัก (key informant) ที่มีส่วนเกี่ยวข้องกับโครงการก้าวคนละก้าว ในแง่ของการสื่อสารที่เกิดในโครงการก้าวคนละก้าว และกลุ่มผู้ให้ข้อมูลเสริม (Informant) ที่เกี่ยวข้องและอยู่แวดล้อมกับโครงการก้าวคนละก้าว เช่น นักวิ่งที่เคยเข้าร่วมโครงการก้าวคนละก้าว นักแสดง ศิลปิน บุคคลทั่วไปที่เคยบริจาคเงินให้แก่โครงการก้าวคนละก้าวและบุคคลที่ไม่เคยบริจาคเงิน นอกจากนี้ผู้วิจัยยังได้เก็บข้อมูลโดยใช้วิธีการสืบค้นและรวบรวมข้อมูลจากเทปบันทึกการวิ่งที่ปรากฏในช่องทางสื่อโซเชียลมีเดีย (Social Media) อื่นๆที่นำเสนอข้อมูลที่เกี่ยวข้อง รวมทั้งเอกสารที่เป็นลายลักษณ์อักษร (Written documents) ที่ได้รวบรวมข้อมูลเกี่ยวกับโครงการก้าวคนละก้าว เอาไว้ เช่น หนังสือเล่มที่ก้าว หนังสือคนละก้าว และบันทึกไว้เป็นภาพเสียง (Visual documents) นำมาเป็นเครื่องมือเสริมในการเก็บข้อมูลและนำมาวิเคราะห์ร่วมด้วยผลการศึกษาพบว่า กลยุทธ์การสื่อสารการวิ่งที่เกิดขึ้นในโครงการก้าวคนละก้าวเป็นเครื่องมือสื่อสารหลักที่ทำให้สังคม ได้รับรู้ถึงปัญหาการขาดแคลนของโรงพยาบาล โดยที่มี ตูน อาทิวราห์ คงมาลัย หรือ ตูน บอดี้สแลม เป็นผู้ใช้การวิ่งเพื่อระดมเงินบริจาคซื้ออุปกรณ์ทางการแพทย์ให้กับโรงพยาบาล โดยใช้ความมีชื่อเสียงตนเองในการบอกกล่าววัตถุประสงค์ของโครงการและเชิญชวนผู้คนในสังคมให้ออกมาบริจาค ทั้งนี้ยังมีการใช้ช่องทางการสื่อสารที่เหมาะสมในการนำเสนอผ่านช่องทางโซเชียลมีเดีย (Social Media) ที่สื่อสารกับกลุ่มเป้าหมายโดยจัดทำขึ้นในรูปแบบกิจกรรมพิเศษ (Special Events) ทั้งนี้กระบวนการสื่อของโครงการก้าวคนละก้าว ยังทำให้เกิดการมีส่วนร่วมของคนในสังคมกับโครงการได้จริง โดยวัตถุประสงค์ของโครงการก้าวคนละก้าว ที่มีความมุ่งมั่นและตั้งใจจริงในการระดมทุนช่วยเหลือโรงพยาบาลที่ขาดแคลนทุนทรัพย์จัดซื้ออุปกรณ์ทางการแพทย์ นับตั้งแต่การจัด “โครงการก้าวคนละก้าวเพื่อโรงพยาบาลบางสะพาน” เมื่อปี 2559 และ“โครงการก้าวคนละก้าว เพื่อ 11 โรงพยาบาลทั่วประเทศ” ในปี 2560 ขณะเดียวกันยังก่อเกิดการเคลื่อนไหวทางสังคมได้อย่างเห็นได้ชัด โดยที่ตูน บอดี้สแลม พร้อมด้วยทีมงานก้าวคนละก้าวที่พลิกวิธีคิดในการระดมทุน ไม่ใช้การระดมทุนรูปแบบเดิมๆ ไปสู่การสร้างสรรค์โครงการระดมทุนแนวคิดใหม่ที่ใช้ “การวิ่ง” เป็นสื่อกลางในการดึงคนไทยทั่วประเทศเข้ามามีส่วนร่วมกับโครงการและยังเป็นการกระตุ้นให้ทุกคนในสังคมเห็นความสำคัญของการออกกำลังกาย หันมาดูแลใส่ใจสุขภาพอีกด้วย นอกจากนี้การวิ่งของตูน บอดี้สแลม ยังสะท้อนให้เห็นถึงปัญหาของที่ทางภาครัฐไม่สามารถแก้ไขได้ ไม่ว่าจะเป็นเรื่องสาธารณสุข การจัดสรรงบประมาณ จนทำให้กิจกรรมนี้กลายเป็น Social Movement ที่มีส่วนในการเคลื่อนไหวทางสังคมก็จริง แต่ส่วนหนึ่งก็เป็นกระบวนการสื่อสารที่มอบอำนาจให้ชนชั้นกลางเข้ามาจัดการปัญหาบางอย่างของสังคม ในขณะที่นโยบายภาครัฐไม่ได้เข้ามาแก้ไขปัญหานี้ได้ตรงจุด จึงทำให้ ตูน บอดี้สแลม ยังคงวิ่งเพื่อหาแก้ไขปัญหาดังกล่าว
DOI: 10.14457/tu.the.2018.988
title: ปัจจัยในการยอมรับเทคโนโลยีและพฤติกรรมการใช้งานเฟซบุ๊กไลฟ์ของกลุ่มเจเนอเรชันวาย

description: การศึกษาวิจัยเรื่องนี้มีวัตถุประสงค์เพื่อศึกษาปัจจัยในการยอมรับเทคโนโลยีในด้านของการรับรู้ประโยชน์ การรับรู้ความง่าย การรับรู้ความเพลิดเพลิน แรงจูงใจในการใช้งานเฟซบุ๊กไลฟ์ และการมีส่วนร่วมกับรูปแบบการนำเสนอของสื่อมวลชนและผู้ที่มีชื่อเสียงที่มีความสัมพันธ์กับพฤติกรรมการใช้งานเฟซบุ๊กไลฟ์ของกลุ่มเจเนอเรชันวาย การวิจัยนี้เป็นการวิจัยเชิงปริมาณ (Quantitative Research) รูปแบบวิธีการวิจัยเชิงสำรวจ (Survey Research) โดยใช้แบบสอบถาม (Questionnaires) เป็นเครื่องมือในการเก็บข้อมูลจากกลุ่มตัวอย่างเจเนอเรชันวายที่มีอายุระหว่าง 18-36 ปี และทั้งหมดเป็นผู้ใช้งานเฟซบุ๊กไลฟ์ จำนวน 400 คน ผลการศึกษาพบว่า 1. ลักษณะทางประชากรของกลุ่มเจเนอเรชันวายในด้าน เพศ ที่แตกต่างกันมีผลต่อปัจจัยในการยอมรับเทคโนโลยี ด้านการรับรู้ความง่ายแตกต่างกัน และลักษณะทางประชากรในด้านอาชีพ ที่แตกต่างกันมีผลต่อปัจจัยในการยอมรับเทคโนโลยี ด้านการรับรู้ประโยชน์ ความง่าย และความเพลิดเพลินในการใช้งานเฟซบุ๊กไลฟ์แตกต่างกัน2. ปัจจัยในการยอมรับเทคโนโลยี ด้านการรับรู้ประโยชน์ ความง่าย และความเพลิดเพลิน ในการใช้งานเฟซบุ๊กไลฟ์มีความสัมพันธ์อย่างมีนัยสำคัญกับพฤติกรรมการใช้งานเฟซบุ๊กไลฟ์ โดยเป็นความสัมพันธ์ทางบวก 3. แรงจูงใจในการใช้งานเฟซบุ๊กไลฟ์มีความสัมพันธ์อย่างมีนัยสำคัญกับพฤติกรรมการใช้งานเฟซบุ๊กไลฟ์โดยเป็นความสัมพันธ์ทางบวก4. การมีส่วนร่วมผ่านเฟซบุ๊กไลฟ์ของสื่อมวลชนและผู้ที่มีชื่อเสียงมีความสัมพันธ์อย่างมีนัยสำคัญกับพฤติกรรมการใช้งานเฟซบุ๊กไลฟ์โดยเป็นความสัมพันธ์ทางบวก
DOI: 10.14457/tu.the.2018.989
title: พฤติกรรมการสื่อสารผ่านแอปพลิเคชันไลน์และความพึงพอใจในการปฏิบัติงานของข้าราชการตำรวจ

description: การศึกษาเรื่อง "พฤติกรรมการสื่อสารผ่านแอปพลิเคชันไลน์และความพึงพอใจในการปฏิบัติงานของข้าราชการตำรวจ" เป็นการวิจัยเชิงปริมาณ (Quantitative Research) โดยมีวัตถุประสงค์เพื่อศึกษาลักษณะทางประชากรและภูมิหลัง ความต้องการการสื่อสารผ่านแอปพลิเคชันไลน์ พฤติกรรมการสื่อสารผ่านแอปพลิเคชันไลน์ และความพึงพอใจในการปฏิบัติงานของเจ้าหน้าที่ตำรวจ ทำการศึกษาเฉพาะข้าราชการตำรวจที่มีอายุระหว่าง 18–60 ปี ที่ใช้แอปพลิเคชันไลน์ในการปฏิบัติราชการเฉพาะพื้นที่จังหวัดนนทบุรี จำนวน 325 คน โดยใช้การวิจัยเชิงสำรวจ (Survey Research) ด้วยวิธีการสุ่มกลุ่มตัวอย่าง โดยไม่ใช้ความน่าจะเป็น (Non Probability Sampling) ในการคำนวณสัดส่วน โดยการเลือกผู้ที่พบและสะดวกใจในการให้ข้อมูล เก็บข้อมูลเพียงครั้งเดียว (Cross – Sectional Study) โดยใช้แบบสอบถาม (Questionnaire) เป็นเครื่องมือในการเก็บข้อมูลการวิเคราะห์ ผลข้อมูลได้แบ่งเป็น 2 ส่วน ในส่วนแรกจะเป็นการวิเคราะห์สถิติเชิงพรรณนา (Descriptive Statistics) ใช้เพื่ออธิบายลักษณะทางประชากรแสดงเป็นตารางแจกแจงความถี่ (Frequency) ร้อยละ (Percentage) และทางด้านตัวแปรความต้องการการใช้ ความพึงพอใจ แนวโน้มการใช้ แสดงเป็นความถี่ (Frequency) ร้อยละ (Percentage) ค่าเฉลี่ย (Mean) และส่วนเบี่ยงเบนมาตรฐาน (Standard Deviation) ส่วนที่สองเป็นการวิเคราะห์สถิติเชิงอนุมาน (Inferential Statistics) ใช้ในการทดสอบความสัมพันธ์ระหว่าง 2 ตัวแปรในสมมุติฐานต่างๆ โดยใช้สถิติIndependent Samples T-test และOne-way ANOVA (F-test) สัมประสิทธิ์สหสัมพันธ์แบบเพียร์สัน (Pearson’s Product Moment Correlation Coefficient)ผลการศึกษาพบว่า ลักษณะทางประชากรและภูมิหลังของข้าราชการตำรวจส่วนใหญ่เป็นเพศชาย อายุ 46-60 ปี การศึกษาระดับปริญญาตรี ระดับชั้นยศประทวนที่มีรายได้ต่อเดือน 25,001-35,000 บาท ความต้องการการสื่อสารผ่านแอปพลิเคชันไลน์ มากที่สุด คือ ด้านการเสริมสร้างเอกลักษณ์บุคคล รองลงมา คือ ด้านข้อมูลข่าวสารและสารสนเทศ ด้านการปฏิสัมพันธ์ทางสังคม และด้านความบันเทิง ในส่วนพฤติกรรมการใช้แอปพลิเคชันไลน์มีการติดตามข่าวสารจากไลน์ของข้าราชการตำรวจ มากกว่า 16 ครั้ง/วัน ระยะเวลาการเปิดใช้งานแอปพลิเคชันไลน์ 3-5 นาที/ครั้ง กลุ่มไลน์ในการปฏิบัติหน้าที่ 5-7 กลุ่ม เปิดอ่านข้อความในไลน์ทุกครั้งที่มีการแจ้งเตือนและไม่ตอบกลับข้อความ และความพึงพอใจในการปฏิบัติงานมีมากที่สุด ในประเด็นการเพิ่มความสะดวกในการรับข่าวสารในการทำงาน รองลงมาคือ มีความเข้าใจเกี่ยวกับสารที่ได้รับจากงานเพิ่มมากขึ้น และน้อยที่สุด คือ การใช้ไลน์ทำให้มีโอกาสในการโยกย้ายตำแหน่งมากขึ้นผลการทดสอบสมมติฐานการวิจัยที่ 1 พบว่าผู้ที่มีลักษณะทางประชากรที่แตกต่างกันมีความต้องการการสื่อสารผ่านแอปพลิเคชันไลน์ของข้าราชการตำรวจแตกต่างกันผลการทดสอบสมมติฐานการวิจัยที่ 2 พบว่า ความต้องการการสื่อสารผ่านแอปพลิเคชันไลน์ มีความสัมพันธ์กับพฤติกรรมการใช้แอปพลิเคชันไลน์ของข้าราชการตำรวจผลการทดสอบสมมติฐานการวิจัยที่ 3 พบว่า พฤติกรรมการใช้แอปพลิเคชันไลน์ มีความสัมพันธ์กับความพึงพอใจในการปฏิบัติงานของข้าราชการตำรวจ ระยะเวลาที่เปิดใช้งานแอปพลิเคชันไลน์ มีความสัมพันธ์กับความพึงพอใจในการปฏิบัติงานของข้าราชการตำรวจ
DOI: 10.14457/tu.the.2018.990
title: การสื่อสารอัตลักษณ์ของเจเนอเรชั่นวายผ่านสื่อสังคมออนไลน์: กรณีศึกษา เฟซบุ๊ก

description: การศึกษาเรื่อง “การสื่อสารอัตลักษณ์ของเจเนอเรชั่นวายผ่านสื่อสังคมออนไลน์ กรณีศึกษาเฟซบุ๊ก” มีวัตถุประสงค์เพื่อศึกษา รูปแบบการสื่อสารและคุณลักษณะเนื้อหาผ่านเฟซบุ๊ก ตลอดจนกระบวนการประกอบสร้างและการต่อรองอัตลักษณ์ผ่านเฟซบุ๊ก ของกลุ่มเจเนอเรชั่นวายการศึกษาครั้งนี้เป็นการวิจัยเชิงคุณภาพ ผู้วิจัยได้ใช้วิธีการวิเคราะห์ตัวบทในการวิเคราะห์และศึกษาโพสต์ข้อความ รูปภาพ วิดีโอ ที่ผู้ให้ข้อมูลโพสต์และแชร์ผ่านบัญชีเฟซบุ๊กของตนเอง ตลอดจนการสัมภาษณ์แบบเจาะลึกกับกลุ่มเจเนอเรชั่นวายที่ใช้บัญชีเฟซบุ๊ก โดยใช้วิธีการคัดเลือกผู้ให้ข้อมูลแบบเจาะจงและการค้นหาแบบก้อนหิมะ จำนวนทั้งหมด 15 คน โดยกำหนดผู้ให้ข้อมูลสำคัญเป็นผู้ที่มีคุณลักษณะดังนี้ คือ อายุระหว่าง 20-35 ปี มีการโพสต์หรือแชร์ข้อความ รูปภาพ วิดีโอ อย่างน้อยสัปดาห์ละ 4 ครั้งขึ้นไปผลการศึกษาพบว่า รูปแบบการสื่อสารของกลุ่มเจเนอเรชั่นวายผ่านเฟซบุ๊กนั้นส่วนใหญ่จะเป็นการแชร์เพจ หรือแชร์ข้อมูลมากที่สุด รองลงมาคือการโพสต์แคปชั่น และการโพสต์รูปภาพ ตามลำดับ นอกจากนี้ การสื่อสารผ่านเฟซบุ๊กยังประกอบไปด้วย การเขียนข้อความติดแฮชแทค (Hashtag #) หรือการใส่แคปชั่น ซึ่งเป็นวิธีการกำกับความหมายเพื่อให้ผู้รับสารถอดรหัสความหมายได้ใกล้เคียงกับที่ผู้ใช้ต้องการบอก อีกทั้งยังสามารถระบุตำแหน่งสถานที่ๆ ถ่ายภาพ หรือสถานที่ๆ อยู่ ณ เวลานั้น ผ่านการเช็กอินสถานที่อีกด้วย นอกจากนี้ลักษณะเนื้อหาสารที่กลุ่มเจเนอเรชั่นวายโพสต์หรือแชร์นั้นพบว่า มีการสื่อสารผ่านเฟซบุ๊กในด้านรูปแบบการใช้ชีวิตมากที่สุด โดยเฉพาะในประเด็นเรื่องอาหารมากที่สุด รองลงมา คือ เพลงและการท่องเที่ยว ตามลำดับ ซึ่งการโพสต์หรือแชร์ข้อความ รูปภาพ วิดีโอ ที่ปรากฏเนื้อหา ในด้านต่างๆ นั้นมักจะเป็นเรื่องที่เกี่ยวกับตัวเองทั้งหมด เช่น รูปภาพของตัวเอง รูปสัตว์เลี้ยงของตนเอง รูปสถานที่ๆ ตัวเองเคยไป รูปกิจกรรมที่ตัวเองทำ เป็นต้นด้านการสื่อสารกับการต่อรองอัตลักษณ์ผ่านการสื่อสารเฟซบุ๊กของกลุ่มเจเนอเรชั่นวายที่ใช้อำนาจต่อรองกับสังคมนั้น กลุ่มเจเนอเรชั่นวายไม่ได้ปฏิเสธบรรทัดฐานทางสังคมทั้งหมด ส่วนสังคมก็มีอำนาจในการเข้าไปกำกับกลุ่มเจเนอเรชั่นวายอยู่ด้วยเช่นกัน แสดงว่าอำนาจของสังคมยังทำงานอยู่ แต่กลุ่มเจเนอเรชั่นวายใช้วิธีการเข้าไปต่อรองกับสังคม ไม่ได้ปฏิเสธหรือกีดกันสังคมแต่อย่างใด พวกเขายอมรับการมีอยู่ของสถาบันหลักทางสังคมในวิธีการแบบเฉพาะของพวกเขาเอง โดยการรับมาบางส่วนปฏิเสธบางส่วน พยายามผสมผสานความเป็นเจเนอเรชั่นวายกับสังคม ประกอบสร้างขึ้นเฉพาะกลุ่มของเขา โดยเฉพาะการต่อรองกับสถาบันการเมือง สถาบันครอบครัว และสถาบันทางการทำงาน กลุ่มเจเนอเรชั่นวายมีการโพสต์ข้อความ รูปภาพ วิดีโอในการแสดงความคิดเห็น ทั้งเห็นด้วยและไม่เห็นด้วยกับเรื่องราวต่างๆ ที่เกี่ยวข้องกับแต่ละสถาบันในสังคม นอกจากนี้ยังใช้วิธีการตั้งค่าความเป็นส่วนตัว การเลือกรับเพื่อน และการแต่งรูปเป็นเครื่องมือในการต่อรองกับสถาบันทางสังคมที่มีอำนาจสูงกว่า เช่น การบล็อกไม่ให้คนในครอบครัวเห็นข้อความที่โพสต์ การเลือกที่จะไม่รับเพื่อนที่เป็นคนที่ทำงานหรือคนในครอบครัวบนเฟซบุ๊ก การแสดงความคิดเห็นทางการเมือง ฯลฯ
DOI: 10.17632/mpj579rcjj.1
title: Partial 16S rRNA sequence of isolated strains from Drosophila melanogaster

description: KJ01, Lactobacillus planturam; KJ02, Acetobacter pormorum; KJ03, Lactobacillus brevis; KJ04, Acetobacter pasteurianus
DOI: 10.14457/tu.the.2014.696
title: User insight on adopting new sales force automation system in Thailand business to business industry

description: “User insight on Sales force Automation (SFA ) adoption in Thailand” topic of study has been chosen as part of a contemporary topic in applied marketing in technology. SFA is one of the most widely now adopted Enterprise Application in Sales and Marketing in order to automate process and increase sales productivity. Many businesses consider SFA as a very important investment because it affect directly to the revenue stream to the company. However most of SFA project implementation fail, one of the key factors that impact the failure on adoption is sales people. Therefore this study will focus on finding the important factor that affects the adoption of SFA.The research objectives are on 3 major parts, characteristics of user, usage and attitude and the importance of each attribute that affect the adoption of SFA. The exploratory research has been conducted with 3 respondents to explore the factors from salespeople and sales manager that experienced with SFA system. Collected data was analyzed and developed as guideline for descriptive method. The descriptive research was conducted from 100 respondents to quantify the research key finding into the majority level and understand about the important and correlation between characteristic, attitude and usage of user towards the adoption of SFA. The method was conducted by using questionnaire to collect the data into number by SPSS.iiThe data analysis has shown that there are many factors that have an association with success and fail on SFA adoption on all aspect including process, technology, and people. Moreover, research also discovers the distinct difference on usage & attitude between sales representative and manager and the difference about usage and attitude between successful user and failed user. The research would help provide the preliminary Information for manager who going to adopt SFA system to the organization to consider the each factor to increase the chance of success in SFA adoption.
DOI: 10.14457/tu.the.2014.697
title: The study of consumer behaviour and purchasing criteria on buying online food

description: The study of “The study of consumer behaviour and purchasing criteria on buying online food” has been chosen as an independent study and a part of contemporary topic in applied marketing which focusing onSociety. To be able to understand the clinic industry and consumers, the marketing research has been adopted into this study under two methods, Exploratory research and Descriptive research. There are 10 respondents on In–Depth Interview session and 132 sets of respondent from answering the question.According to the study, Online food industry is an interesting industry that they are now becoming popular and booming with significant growth of 3% annually. There are 5 popular product categories in the market which are bakery, food ingredients, fresh meats and imported meats, processed food or cooked seafood, and cleaned food.The result of this research also reveals that the key findings from respondents who order food and bakery from online food vendor because the convenience but they also reorder the product from that vendors if they impressed on the taste. Respondents who had a high income tend to order food from online food vendor every month. Normally respondents would pay for one order below 1,000 THB per time. There are also a reason that made consumer order from online food vendor more often which is nice presentation picture and recommend from friend and family. For special occasion, they tend to spend more than 2,500+ THB /time. Keywords: Online food, Shopping online, Food vendor
DOI: 10.14457/tu.the.2014.698
title: Factors affecting to the purchasing behavior of female fashion clothing via Instagram in Bangkok

description: Nowadays, technology is influencing and dominating the daily life. Number of smartphone users rises dramatically due to the fast-pace in development and increasing benefits. This is one of the key factors driving the trend in purchase behavior of clothing in Thailand. Teenagers tend to become more acquainted and comfortable with the digital age. They are more likely to purchase goods, especially apparels, online than the generation before. Instagram, one of the most popular online applications that gives the space for the users to edit and share photos with others, is growing continually each year in terms of market size. The engagement level is significantly high among the consumers. Thailand is ranked the first spot in SEA and will continuously grow. Thus, this presents a great opportunity for the entrepreneurs to promote and sell their products online more effectively.The purpose of this research was to discover consumers’ habit, preference, attitude, and perception as well as key factors in buying decision. Both quantitative and qualitative researches were conducted and applied to the data collection in order to accomplish with the objectives. Upon the quantitative dimension, in-depth interview provided the guideline for the questionnaires design. From the research, it is found that the majority of samples are female Bachelor’s degree graduates, aging between 26-30 years old, receiving 10,000 – 19,999 Baht income. Regarding the product as the factor to encourage purchase, consumers look at the style and need of themselves as top priority. Consistency of discount and promotion is another important factor, regarding the promotion factor. On the other hand, the difference of actual products and the ones advertised is the most impactful issue preventing consumers from purchasing. The key findings of this study can be used to implement and develop the marketing strategies regarding the clothing business online. They have covered variety of marketing aspects. Additionally, the research considerably aimed to bring attention to the impacts from the digital age and online trend.
DOI: 10.14457/tu.the.2018.991
title: การปรุงอำนาจผ่านความรื่นรมย์ในการทำอาหารของผู้หญิงในภาพยนตร์

description: การศึกษาเรื่อง “การปรุงอำนาจผ่านความรื่นรมย์ในการทำอาหารของผู้หญิงในภาพยนตร์” เป็นการศึกษาในเชิงคุณภาพ (Qualitative Research) ด้วยวิธีการวิเคราะห์ตัวบทของภาพยนตร์ (Films texts) มีวัตถุประสงค์เพื่อศึกษา ‘สาร’ ผ่านกิจกรรมและความรื่นรมย์ที่เกี่ยวข้องกับอาหารที่ปรากฏในภาพยนตร์ ว่าในภาพยนตร์นั้นมีการถ่ายทอดมุมมอง และประกอบสร้างความเป็นจริงทางสังคมที่มีต่อการปรุงอาหารของผู้หญิงผ่านภาพยนตร์อย่างไร ผ่านการศึกษาและวิเคราะห์กระบวนการสื่อความหมายตัวบท รูปแบบเนื้อหา ของภาพยนตร์จำนวน 4 เรื่องได้แก่ Like Water for Chocolate (1992) Chocolat (2000) Waitress (2007) และ Julie & Julia (2009) ผลการวิจัยพบว่าภาพยนตร์ทั้ง 4 เรื่อง มีการใช้ภาพและเสียงเพื่อสื่อความหมายโดยเน้นการสื่อสารอารมณ์รื่นรมย์ในการปรุงอาหาร โดยใช้ภาพที่มีลักษณะนุ่มนวลในฉากห้องครัวที่เป็นเหมือนพื้นที่ส่วนตัวของผู้หญิง และการใช้เสียงเพื่อสื่อความหมายทางอารมณ์ต่าง ๆ ของตัวละครเพศหญิงในระหว่างการปรุงอาหาร โดยมีจุดร่วมในการใช้การปรุงอาหารเป็นเครื่องมือในการแสดงออกทางอำนาจบางอย่าง เช่นปลดปล่อยความปรารถนาในจิตใต้สำนึก จินตนาการ อารมณ์ ความรู้สึก ที่ถูกกดอัด กักขังไว้ด้วยความแปลกแยกโดดเดี่ยวจากสังคมรอบตัว หรือใช้การทำครัวเป็นเครื่องมือทางอำนาจในการต่อสู้และต่อรองกับจารีตประเพณีที่เคร่งครัดและความคาดหวังของสังคม รวมถึงใช้การทำอาหารเพื่อสื่อถึงอำนาจผ่านความรื่นรมย์
DOI: 10.14457/tu.the.2018.992
title: การสื่อสารรสนิยมของชนชั้นกลางผ่านวัฒนธรรมขนมไทย: กรณีศึกษา คาเฟ่ขนมไทย

description: งานวิจัยเรื่อง การสื่อสารรสนิยมของชนชั้นกลางผ่านวัฒนธรรมขนมไทย : กรณีศึกษา คาเฟ่ขนมไทย มีวัตถุประสงค์เพื่อศึกษาชนชั้นกลางกับการสื่อสารรสนิยมผ่านวัฒนธรรมขนมไทยในกระบวนการจัดเตรียม (preparation) บนพื้นที่คาเฟ่ขนมไทย และศึกษาชนชั้นกลางกับการสื่อสารรสนิยมผ่านวัฒนธรรมขนมไทยในกระบวนการบริโภค (consumption) บนพื้นที่คาเฟ่ขนมไทย ตลอดจนข้อตกลงร่วมกันระหว่างผู้ผลิตและผู้บริโภคเกี่ยวกับวัฒนธรรมขนมไทยบนพื้นที่คาเฟ่ขนมไทยผู้วิจัยใช้ระเบียบวิจัยเชิงคุณภาพ (Qualitative Research) เพื่อศึกษาและวิเคราะห์การสื่อสารและรสนิยมในการผลิตและการบริโภคขนมไทยของชนชั้นกลางในพื้นที่คาเฟ่ขนมไทย โดยใช้เกณฑ์ในการวิเคราะห์ประกอบทั้งในส่วนของกระบวนการจัดเตรียม (preparation) และกระบวนการบริโภค (consumption) ของ Beardsworth and Keil (1997) โดยใช้เทคนิคการเข้าถึงข้อมูลด้วยการสังเกตแบบมีส่วนร่วม (Field Participation Observation Research) และไม่มีส่วนร่วม (Non-participant Observation) รวมทั้งการสัมภาษณ์แบบเจาะลึก (In-depth Interview) กลุ่มผู้ผลิตขนมไทยในคาเฟ่ขนมไทยและผู้บริโภคขนมไทยในคาเฟ่ขนมไทย ผู้วิจัยคัดเลือกคาเฟ่ขนมไทยแบบเฉพาะเจาะจง (Purposive sampling) ทั้งหมด 3 ร้าน ได้แก่ 1. ร้านเวฬาฌา 2. ร้านเฌอชีวา และ 3. ร้านเสน่ห์ และคัดเลือกผู้บริโภคขนมไทยในร้านคาเฟ่ขนมไทยแบบเฉพาะเจาะจง (Purposive sampling) ทั้งหมด 13 คน สำหรับแนวคิดและทฤษฎีที่นำมาใช้เป็นกรอบในการศึกษาครั้งนี้ ได้แก่ แนวคิดเรื่องชนชั้นกลาง แนวคิดสังคมวิทยาแห่งวัฒนธรรม (Sociology of Culture) ของ ปิแอร์ บูร์ดิเยอ (Pierre Bourdieu) ทฤษฎีการผสมผสานข้ามสายพันธุ์ทางวัฒนธรรม (Cultural hybridization) และแนวคิดวัฒนธรรมที่เกี่ยวข้องกับอาหาร (Food culture)ผลการวิจัยพบว่า ชนชั้นกลางได้มีการสื่อสารรสนิยมผ่านวัฒนธรรมขนมไทยบนพื้นที่คาเฟ่ขนมไทย ทั้งในกระบวนการจัดเตรียม (preparation) และกระบวนการบริโภค (consumption) เพื่อแสดงให้เห็นถึงความแตกต่าง (distinction) ในเรื่องวัฒนธรรมขนมไทยของตนเองกับวัฒนธรรมขนมไทยชาววังและชาวบ้าน โดยรสนิยมที่ชนชั้นกลางมีการนำมาใช้สื่อสารได้แก่ 1. ความแปลกใหม่ (novelty) 2. ความดั้งเดิมมีคุณค่า (tradition) 3. ความถวิลหาอดีต (nostalgia) 4. ความมีสุขอนามัย (hygeneity) 5. ความทันสมัย (modernity) 6. ความหรูหรา (extravagance) 7. ความมีสุขภาพดี (health) 8. ความสะดวกสบาย (convenience) 9. ความมีเหตุผลและคุ้มค่า (rationality) 10. ความช่างเลือก (choice) และ 11. ความมีสุนทรียะ (aesthetic) และนอกจากนั้นยังพบว่า ชนชั้นกลางมีการสร้างอัตลักษณ์วัฒนธรรมขนมไทยของตนเองในคาเฟ่ขนมไทย ด้วย 2 วิธี ได้แก่ 1. วิธีการออกแบบลีลา (style) ใหม่ จากสิ่งที่มีอยู่เดิมในสังคมไทย และ 2. วิธีการตัดแปะ (cut and mix) สิ่งที่ไม่น่าจะเข้ากันให้ไปด้วยกันได้ในคาเฟ่ขนมไทย เพื่อให้ได้ขนมไทยที่มีรสชาติหวานน้อย และมีความสวยงาม มีความคิดสร้างสรรค์ ซึ่งความสวยงาม ความมีความคิดสร้างสรรค์นั้นจะปรากฏทั้งจากรูปลักษณ์ของขนมไทย การจัดเสิร์ฟ ภาชนะที่ใช้ใส่ขนม การจัดวางขนมไทย รวมทั้งการตกแต่งร้านที่มีความเป็นเอกลักษณ์ และสอดคล้องกันในทุกองค์ประกอบ ขนมไทยในวัฒนธรรมขนมไทยที่ชนชั้นกลางสร้างขึ้นบนพื้นที่คาเฟ่ขนมไทยมีความสัมพันธ์กับสังคมของมนุษย์หลักๆ 5 มิติ ดังนี้ 1. มิติประวัติศาสตร์ 2. มิติวัฒนธรรมการกิน 3. มิติสังคม 4. มิติทางอำนาจ และ 5. มิติเศรษฐกิจ
DOI: 10.14457/tu.the.2018.993
title: ทัศนคติและพฤติกรรมการเปิดรับข้อมูลข่าวสารการรีวิวการท่องเที่ยวผ่านสื่อสังคมออนไลน์ (social media) ต่อการตัดสินใจวางแผนการเดินทางท่องเที่ยวต่างประเทศของนักท่องเที่ยวไทยแบบอิสระ

description: การวิจัยนี้มีจุดมุ่งหมายในการศึกษาทัศนคติและพฤติกรรมการเปิดรับข้อมูลข่าวสารการรีวิวการท่องเที่ยวผ่านสื่อสังคมออนไลน์ (Social Media) ต่อการตัดสินใจวางแผนการเดินทางท่องเที่ยวต่างประเทศของนักท่องเที่ยวไทยแบบอิสระ โดยการวิจัยครั้งนี้เป็นการวิจัยเชิงสำรวจ โดยใช้แบบสอบถามเป็นเครื่องมือในการเก็บรวบรวมข้อมูลกลุ่มตัวอย่างนักท่องเที่ยวชาวไทยที่เดินทางท่องเที่ยวด้วยตัวเองแบบอิสระและเคยอ่านรีวิวการท่องเที่ยวผ่านสื่อสังคมออนไลน์ จำนวน 400 คน วิเคราะห์ข้อมูลโดยใช้การแจกแจงความถี่ ร้อยละ ค่าเฉลี่ย t-test ,One-Way ANOVA และค่าสถิติสัมประสิทธิ์สหสัมพันธ์แบบเพียร์สันผลการวิจัยพบว่า กลุ่มตัวอย่างที่มีระดับการศึกษาและอาชีพที่แตกต่างกันมีความถี่ในการเปิดรับข้อมูลข่าวสารการรีวิวการท่องเที่ยวต่างประเทศจากสื่อสังคมออนไลน์แตกต่างกัน ส่วนทัศนคติต่อการรีวิวการท่องเที่ยวต่างประเทศผ่านสื่อสังคมออนไลน์ มีความสัมพันธ์กับความถี่ในการเปิดรับข้อมูลข่าวสาร แต่ไม่มีความสัมพันธ์กับระยะเวลาในการเปิดรับข้อมูลข่าวสาร และทัศนคติต่อการรีวิวการท่องเที่ยวต่างประเทศผ่านสื่อสังคมออนไลน์มีความสัมพันธ์กับการตัดสินใจวางแผนการท่องเที่ยวต่างประเทศ